**POVIJEST PRAVA I DRŽAVE**

**PITANJA I ODGOVORI ZA MEĐUISPIT AK. GOD. 2021./2022.**

1. **Povijest prava i države kao znanstvena disciplina - glosatori i postglosatori.**

Kao rezultat razvoja obrta, trgovine, robno-novčanih odnosa i privatnog vlasništva u europskim gradovima, od XI.st javlja se potreba za odgovarajućim pravnim sustavom. Ponovno se istražuje rimsko pravo, Justinijanov Corpus Iuris Civilis. U XI. St, u Bolonji je osnovana pravna škola koja sa svrhom praktične primjene proučava odredbe rimskog prava. Glosatori tumačenja pišu između redova ili sa strane izvornog teksta. Njihov rad ima dogmatski karakter, a ne historijski jer vjerujući u autoritet nisu istraživali nastanak normi. Zbog središta djelovanja, njihova metoda se još naziva i „mos docendi Italicus“. Postglosatori (još poznati i pod nazivom komentatori) proučavaju rimsko pravo glosama i nastoje utvrditi opće pravno mišljenje, prilagođavajući ga potrebama života. Isto kao i kod glosatora, njihov je rad isključivo dogmatski jer se nisu upuštali u istraživanje podrijetla i uzroka propisa već su svoja istraživanja ograničavali na utvrđivanju važnosti odredbi ili čitavih pravnih grana. Osim rimskoga prava, postglosatori su proučavali i istraživali statutarno pravo sjevernotalijanskih komuna, povezujući i nadopunjujući rimsko pravo teorijama kanonskog i langobardskog prava. Glosatori i postglosatori su pravni historičari kada tumače rimsko pravo kao povijesnu pojavu, ali njihov rad nije povijest već dogmatski i praktičan. Svojim radom su utjecali na recepciju rimskog prava u Zapadnoj Europi.

1. **Povijest prava i države kao znanstvena disciplina – škola prirodnog prava.**

Škola prirodnog prava nastaje 1625. godine kada je Hugo Grotius objavio „O pravu rata i mira“. Škola je nehistorijska jer teži otkrivanju temeljnih zakona, ističe vječnost i nepromjenjivost prava. Prirodno pravo je izraz nepromjenjivih i vječnih moralnih načela, čije norme proizlaze iz ljudskog razima, dok su mu norme feudalnog prava protivne. Prirodna, neotuđiva i nezastariva prava čovjeka su: sloboda, jednakost, sigurnost, privatno vlasništvo i otpor ugnjetavaju. Neki od najpoznatijih i najznačajnijih predstavnika škole su: Hobbes, Rousseau, Voltaire, Puffendorf, Wolf i Locke.

1. **Povijest prava i države kao znanstvena disciplina – historijska škola prava.**

Na razvoj škole utječu Napoleonova vlast i filozofija njemačkog klasičnog idealizma. Ona brani državni i pravni partikularizam, ističući njemačku naciju i povijest. Osnivač škole von Savigni suprotstavlja se prirodnopravnoj školi i ističe evoluciju prava. Za njega evolucija nije rezultat društvene sredine već razvoja narodnog duha, a pravo je poput jezika i književnosti dio duha nacije. Prema njemu evolucija je neprekidan i miran proces u tri etape. U prvoj etapi nastaje narodno pravo kao rezultat dugotrajnog vršenja običaja, u drugoj znanstveno u svijesti naroda dok pravnici tek formuliraju i usustavljuju norme. U posljednjoj fazi se vrši historizacija istih načela i dolazi do kodifikacije/pisanja zakona. \*Baltazar Bogišić

1. **Periodizacija prema tipovima vlasništva.**

Povjesničari i razni stručnjaci dijele prošlost na razdoblja primjenjujući razne kriterije i načine. Jedan od načina periodizacije je onaj prema tipovima vlasništva. Postoji pet tipova vlasništva, a to su: prvobitna zajednica, azijski tip, antički tip i kapitalistički tip. U prvobitnoj zajednici čovjek živi poput životinje. Pleme se nije nastanilo za stalno već se seli od mjesta do mjesta, iscrpljujući prirodne izvore i tražeći nove. Dok je smješteno na nekom mjestu odnosno području, pleme ga smatra svojim i brani ga od drugih plemena. Važno je naglasiti da takav odnos plemena spram zemljišta nije vlasništvo već vrhovništvo ili vlast. Vrhovništvo plemena nad zemljištem prestaje onog trenutka kad ga pleme napusti. U azijskom, odnosno orijentalnom tipu vlasništva postoje dva oblika vlasništva. U prvom obliku pleme se trajno smješta na neko podruje. Okupacija je mogla biti mirna ili nasilna. Nakon toga pleme osniva općinu koja je jedini kolektivni vlasnik zemlje. Pojedinac je posjednik, a ne vlasnik! Posebni, ali i rijetki su slučajevi da općinom zavlada pojedinac (despot) kao viši ili jedini vlasnik. U tom slučaju postaje simbol zajednice. U sekundarnom obliku, osvajači pokoravaju starosjedioce koji i dalje obrađuju zemlju zajednički, ali kao robovi ili kmetovi. Ovime starosjedioci postaju članovi neslobodnih općina. Antički tip, poznat još kao mediteranski tim jer je najrašireniji upravno na tom području, se razvio iz azijskog tipa vlasništva. Značajke ovakvog tipa vlasništva su koncentracija stanovništva u gradskoj općini (grad država), ravnopravnost članova i postojanje dva tipa vlasništva. Dva tipa vlasništva su: državno i privatno. Dio zemljišta ostaje u državnom vlasništvu (pašnjaci i šume), a drugi dio se dijeli između članova zajednice. Vlasnik zemljišta može postati samo član zajednice. Teritorij grada države je ograničen i povećanjem stanovništva smanjuje se količina zemljišta. To izaziva osvajačke ratove, nastanka robova i kmetova. U ovom tipu vlasništva ravnopravnost postoji samo između članova zajednice, iako kasnije dolazi do propadanja sitnih seljaka koji gube svoja prava, a jača sloj veleposjednika. U germanskom tipu vlasništva, općina je skup pojedinaca. U potpunosti je zastupljeno privatno vlasništvo (0% kolektivno vlasništvo, 100% privatno vlasništvo). Obrađena zemlja je privatno vlasništvo, a neobrađena je vlasništvo vladara, a ne kolektivna. Isto kao i kod antičkog i azijskog tipa vlasništva, postoji i sekundarni oblik vlasništva gdje dolazi do osvajačkog rata, pokoravanja pobunjenog stanovništva te nestanka ravnopravnosti. Posljednji tip vlasništva je kapitalistički tip. Dok se u prethodnim tipovima vlasništvo odnosi na vlasništvo nad zemljom (povijesno stanje I), ovdje dolazi do zasebnog oblika vlasništva nad oruđem za rad (povijesno stanje II). Povijesno stanje II nastaje kad pojedinac izgubi zemlju pa ima samo alat i svoju radnu snagu. Konačno, u povijesnom stanju III pojedinac nije vlasnik zemljišta ni alata već isključivo svoje radne snage.

1. **Egipat –državno uređenje.**

Država je teokratska, centralizirana i birokratizirana. Na čelu države se nalazi faraon koji se smatra božanstvom i na vlast dolazi nasljedno. Brine o moralu i pravednosti te donosi propise i najviši je sudac. Na čelu brojnog činovničkog aparata je džati. On obično dolazi iz obitelji faraona te brine o javnim radovima i navodnjavanju, obavlja vojnu i pravosudnu funkciju, vrhovni je svećenik boga zakona Tota. U Srednjem carstvu postoje dva džatija; za sjever i jug države. Država se dijeli na oblasti (nome) na čeku kojih se nalaze načelnici (nomarsi). Nomarh vrši sudske, upravne i financijske poslove. Odgovoran je faraonu, koji ga i postavlja na tu funkciju. Sudovi nisu odvojeni od uprave. Najviši sudac je faraon. On ima pravo riješiti svaki spor te poništiti ili izmijeniti presudu u zadnjoj instanci. Slobodan građanin može se žaliti faraonu. Osim faraona i džata tu su još brojni činovnici, pisari, čuvar pečata i vrhovni blagajnik. Postoje i kolektivna tijela; Velika desetorica juga i Vijeće šestorice. Na čelu Velike desetorice juga nalazi se džati. Državu karakterizira konzervativnost i statičnost.

1. **Babilon – društveni slojevi;**

Babilonsko društvo se dijeli na slobodne, koji se opet raslojavaju između sebe i robove. Awilumi su punopravni i slobodni stanovnici. Članovi su najvišeg sloja društva i potomci osvajača. Awilum čine damgaru (bankari i lihvari), visoki činovnici i svećenici. Njima vladar dodjeljuje zemljišne posjede. Posjed koji vladar dodjeljuje za vršenje vojne dužnosti zove se ilkum. Muškenum je niži, poluslobodni sloj kojeg čine potomci poraženih. Imaju pravnu i poslovnu sposobnost te mogu biti članovi nižih sudova i upravnih tijjela. Imali su slabiju pravnu zaštitu te se upravo u tome očituje njihov slabiji društveni položaj. Bavili su se obrtom i trgovinom. Najbrojniji u Muškenumu su seljaci koji obrađuju zemlju države i hramova. Wardum su bili robovi. Robovi se pribavljaju ratom, rođenjem od roditelja robova, kupnjom na tržištu i dužničkim ropstvom. Imali su izvjesnu pravnu i poslovnu sposobnost, ali i svoja zemljišta. Robovi obrtnici su mogli imati svoje robove. Mogli su se ženiti slobodnim ženama, nastupati na sudu, sklapati pravne poslove (ali samo pred svjedocima i u pismenoj formi). Vlasnik ima pravo prodati svog roba ili ga dati u najam, a rob slobodu stječe otkupom iz svoje imovine ili zajmom. Osobe u dužničkom ropstvu stječu slobodu nakon tri godine. Djeca slobodnog čovjeka i robinje postaju slobodna poslije smrti oca. Oslobođenje od ropstva se vršilo izjavom pred sudom ili privatnim ugovor uz religijsku ceremoniju. Ukoliko osoba prikrije odbjeglog roba kažnjava se smrću, a povreda ili ubojstvo roba se kažnjava imovinskom kaznom u korist vlasnika. Ako rob oženi kći awiluma i ona mu rodi djecu, robov gospodar nema nikakva prava a njihovu djecu.

1. **Babilon – stvarno pravo, ilku posjed.**

Vladar i hramovi su najveći posjednici zemlje, ali postoje i privatno vlasništvo i kolektivno vlasništvo seoskih zajednica. Ilkum posjedi su zemljišna dobra koja vladar daje na doživotno korištenje osobama uz obvezu vršenja vojne službe. Ilkum je zemlja izvan prometa. Damgari su jedini iznimno mogli stjecati Ilkum. Kaduru kamen na međi sadrži zapis o vlasništvu, pravima i teretu. Važno je napomenuti da vladar daje zemlju na korištenje, a ne u vlasništvo. Korisnik zemljište ne može prodati ili naslijediti ga jer nije otuđivo niti nasljedno. Ukoliko je posjednik ilkuma zarobljen u ratu, posjed mu se vraća ako i kad se vrati. Ako ima sina posjed se vraća vladaru jer je ilkum nenasljediv, ali ga vladar može dati sinu ukoliko je sposoban ispunjavati dužnosti. Ako je sin malen i nije sposoban obavljati dužnosti, majci se daje 1/3 posjeda kako bi odgojila sina i to je primjer prastare „socijalne skrbi“.

1. **Babilon – obvezno pravo; kupoprodaja, zajam, najam.**

Robno-novčano gospodarstvo utjecalo je na razvoj obveznog prava. Pri sklapanju ugovora suglasnost volje se očitovala izjavom. Kupoprodaja sadrži dva bitna elementa; predmet ugovora i cijenu. Ugovor se sklapa pred svjedocima uz predaju stvari i isplatu cijene. Prodavatelj se obvezuje na naknadu štete kupcu ako treći dokaže pravo na stvar. Ako treća osoba, odnosno stvarni vlasnik dokaže svjedocima dobiva stvar natrag. Kupac ima pravo na naknadu od prodavatelja ako svjedocima dokaže postojanje ugovora, a prodavatelja se kažnjava smrtnom kaznom. Pojedini pravni sustavi različito rješavaju stjecanje pokretnine od nevlasnika. Rimsko pravo određuje da se vlasništvo ne može steći od nevlasnika, dok u srednjem vijeku prevladava suprotno načelo. Predmet zajma su potrošne, zamjenjive i generične stvari (npr. žito, vino, ulje, novac) koje se vraćaju u utvrđenom roku uz plaćanje kamata. Vraćanje duga se često osigurava zalaganjem zemljišta ili osobe. Dužničko ropstvo je ograničeno na tri godine i to uvelike utječe na iznos zajma jer zajmodavac neće dati više nego što dužnik može odraditi kroz to vrijeme. Samopomoć vjerovnika pri vraćanju duga je zabranjena. Ako osoba u vlasti (dužnik) umre zbog postupka vjerovnika, ovaj se kažnjava načelom taliona; usmrćenjem svog sina, a ako pak osoba umre bez njegove krivnje – vjerovnik ne odgovara. Ako pak umre rob, vjerovnik plaća naknadu štete tj. Kaznu. Za roba ne postoji ograničenje ukoliko ga je vlasnik dao vjerovniku. U takvoj situaciji, vjerovnik može roba prodati, ali i produžiti rok dužničkog ropstva. Ako je riječ o robinji s kojom dužnik ima djecu, dužnik je može otkupiti. Ako čovjek založi ženu, djecu, brata/sestru oni će tri godine raditi za vjerovnika, a nakon toga su potpuno slobodni. Najam je kada najmodavac daje najmoprimcu na korištenje nepotrošne stvari (rob, vol, brod). Najmoprimac odgovara za štetu temeljem krivnje i odgovara jednostruko. Za slučajnu štetu ne odgovara, ali polaže očišćujuću prisegu te tada šteta pada na vlasnika.

1. **Babilon – bračno i obiteljsko pravo.**

Brak se sklapao između mladoženje i roditelja djevojke. U protivnom, brak se smatrao nepostojećim. Brak je bio moguć između roba i slobodne osobe. Kod zaruka, mladoženja daje dar (tirhatu) koji je sličan kapari i kojeg gubi ukoliko odustane od braka. Ako pak od zaruka odustane obitelj djevojke, vraćaju dvostruki iznos. Nevjesta u brak unosi miraz koji se naziva šerikta, mladoženja joj daje dar (nudunu). Razlikuje se predbračna imovina od one stečene u braku pa tako za dugove nastale prije sklapanja braka odgovara osoba koja ih je napravila. Žena je imala pravnu i poslovnu sposobnost. Mogla je sklapati pravne poslove i svjedočiti na sudu. Samostalno je raspolagala svojom imovinom. Unatoč svim tim pravima, žena ipak nije izjednačena s mužem. Razvod braka je moguć, ali je puno lakši za muža. Muž je mogao „otpustiti“ ženu u slučaju bolesti ili neplodnosti, ali je tada vraćao miraz. Žena je imala pravo na razvod ako je postojala krivnja muža, a o tome odlučuje sud. Ako je žena kriva, kaznit će se smrću, a muž će zadržati tirhatu i šeriktu. Muž može oprostiti ženi, ali tada je uzima kao robinju. U slučaju preljuba, kazna ja ženu i ljubavnika je smrt. Ako muž oprosti ženi preljub, automatski je pomilovan i preljubnik. Ako pak nije uhvaćena na djelu, svoju nedužnost dokazuje prisegom u hramu, nakon čega se može vratiti mužu. Ako je muž zarobljen, a žena nema sredstava za život tada može živjeti s drugim čovjekom, ali ukoliko se muž vrati ona mu se vraća i tako brak ostaje na snazi, a nasljedstvo svako dijete stječe od svog oca. Brak je za ženu bio monogaman, ali je muž u slučaju njene neplodnosti, a radi dobivanja potomstva imao pravo na robinju ili sporednu ženu (konkubinu). Razlikovale su se dvije vrste supruga. Naditum je bivša svećenica bludnica, žena visokog ugleda. Ako bračni par nema djece, žena je dužna naći mužu robinju da rodi dijete (u današnjem kontekstu surogat majka), a ako to ne učini muž ima pravo dovesti drugu ženu u kuću (šugetum). Na čelu obitelji se nalazi otac, a djeca su obvezna na poslušnost. Otac ih može dati u dužničko ropstvo u trajanju do tri godine. Smrću oca, vlast prelazi na majku. Usvajanje se primjenjuje kada u braku nema djece, za priznanje izvanbračne djece i oslobađanje robova. Usvajanje djeteta je trajno. Usvajanje novorođenog djeteta se ne može osporiti, ali u slučaju usvajanja starijeg djeteta u obzir se uzima njegova volja s kim želi živjeti. Usvajatelji moraju izjednačiti usvojeno dijete sa svojom biološkom djecom (ukoliko ih imaju). U protivnom usvajanje se može raskinuti. Obrtnik može usvojiti dijete i naučiti ga obrtu te tada usvojenje postaje neopovrgljivo.

**10. Babilon – nasljedno pravo.**

U nasljednom pravu poznato je zakonsko i oporučno nasljeđivanje. U starije doba privatno vlasništvo nije rašireno već uz kolektivnu prevladava obiteljska imovina. Obiteljskom imovinom upravlja otac, a u slučaju njegove smrti ona i dalje ostaje u obitelji. Obiteljska se imovina dijeli ravnopravno samo između sinova koji nasljeđuju važniju imovinu (nekretnine, zemljišta), a kćeri dobivaju pokretnine za miraz. Razvojem robno-novčanog gospodarstva, obrta i trgovine jača shvaćanje da je vlasništvo individualno, a ne obiteljsko odnosno da je otac vlasnik, a ne tek puki upravitelj imovine. Otac je mogao preferirati sina. Taj sin nasljeđuje više imovine dok se za ostale ona raspoređuje na jednake dijelove. Preferiranje se može shvatiti tako da će taj sin biti dužan uzdržavati roditelje tijekom njihove starosti. Otac je mogao razbaštiniti sina, ali samo ako je za to postojao opravdan razlog, a upravo o tome odlučuje sud. Ukoliko je sin počinio djelo prvi put, sud mu oprašta i ne razbaštinjuje ga. Poslije smrti majke, miraz je pripadao djeci ili se vraćao obitelji žene ako nije bilo djece. Načelo reprezentacije kaže ako jedan od sinova u trenutku smrti oca nije živ, pravo na nasljeđivanje imaju njegova djeca, tj. unuci umrloga. Nužni dio znači da otac posvojenom sinu može dati manje, ali najmanje 1/3 dijela imovina na koju ima pravo u podjeli.

1. **Babilon – kazneno pravo.**

Hamurabijev zakon utvrđuje objektivnu odgovornost, a ne subjektivni odnos počinitelja spram djela. Nepoznati su opći termini poput nehata, slučaja, nužne obrane, itd. Ističe se klasni karakter prava, odnosno za isto djelo različito se kažnjavaju pripadnici različitih društvenih slojeva. Brojne su surove smrtne i tjelesne kazne čija je svrha odmazda i zastrašivanje krivca, kao i drugih mogućih počinitelja. Kazna između osoba na istom društvenom položaju (npr. Awiluma) izriče se po načelu taliona (oko za oko, zub za zub). Tako se npr. za ubojstvo žene usmrćuje kći ubojice, a isto tako i sin nesavjesnog graditelja koji je uzrokovao smrt sina poslodavca. U slučaju ubojstva, ako slobodan čovjek optuži drugog slobodnog čovjeka, a ne dokaže se, ubija se tužitelj. Za tjelesne povrede između članova istog staleža se primjenjuje načelo taliona, a ako Awilum nanese ozljedu robi ili članu nižeg sloga snosi samo novčanu kaznu. Ukoliko pak niži sloj učini nažao odnosno nanese povredu članu višeg staleža kazna je stroža te ga se tjelesno kažnjava. Ako rob udari slobodnog čovjeka, odsjeći će mu se uho. Ako čovjek nižeg sloja udari po obrazu ovog na višem položaju, udara ga se bičem od goveđe kože. Za krađu je propisana smrtna, ali i imovinska kazna. Dok se prema članku 6 Hamurabijevog zakonika svaka krađa kažnjava ubojstvom, članak 8. je nešto blaži pa se smatra da je članak 8. noviji propis. Članak 8. prvenstveno nalaže imovinsku kaznu, npr. ako je čovjek ukrao stvar Awiluma kazna je dvadeseterostruka, a ako je pak ukrao stvar u vlasti hrama ili dvora trideseterostruka. Za krađu od Muškenuma se vraća deseterostruko. Tek ako kradljivac nema što dati ga se ubija! Kazne za razbojništvo i delikte protiv robovlasništva su izrazito stroge. Ako čovjek vrši razbojništvo i uhvati ga se u tom djelu, ubija ga se. Ukoliko se razbojništvo dogodilo, a ne zna se tko ga je počinio primjenjuje se kolektivna odgovornost odnosno kažnjavaju se svi stanovnici područja/mjesta gdje se razbojništvo dogodilo. Ako razbojnik nije uhvaćen, opljačkani čovjek će iskazati pred bogom što je izgubio pa će mu naselje i načelnik nadomjestiti što je izgubio. Za prikrivanje odbjeglog roba izriče se smrtna kazna.

1. **Babilon – sudski postupak.**

Procesno pravo je nerazvijeno i nema razlike između kaznenog i građanskog postupka. Iz postupka o ubojstvu vidljivo je da se sudski postupak pokreće na privatnu inicijativu oštećenika. Postupak ima akuzatorni karakter, tj. teret dokazivanja pada na tužitelja. Ako ne dokaže optužbe kažnjava se kaznom kojom bi bio osuđen optuženik da je tužitelj uspio. Postupak je usmen i kontradiktoran. Dokazna sredstva mogu biti racionalna i iracionalna. Kad nema racionalnih dokaza primjenjuje se Božji sud ili ordalije. Vjerovalo se da će božanstvo pokazati koja stranka u sporu je u pravu. Božji sud se posebno primjenjivao kod slučajeva čaranja. Optuženog za čaranje se basa u vodu, ako umre kriv je te tužitelj uzima za sebe njegovu kuću. Ukoliko preživi, smatra se da je nedužan, onog koji ga je optužio se ubija, a tužiteljeva kuća postaje njegova.

1. **Hetiti – kazneno pravo.**

U kaznenom pravu hetita dolazi do promjene. Dolazi do individualizacije kazne koja pogađa samo krivca. Nema primjene taliona, smrtna kazna je rijetka, a najčešća je imovinska kazna. Imovinska kazna je uglavnom u srebru, a manje u naravi (žito, stoka). Za ubojstvo se daje naknada; za slobodnu osobu u visini 4 osobe, a za roba 2 osobe. Za ubojstvo iz nehata (navodi se „ako njegova ruka zgriješi“) kazna je dvostruko manja, a čini se da je s vremenom došlo do zamjene plaćanje iznosa novca. Tjelesne povrede se kažnjavaju novčanom kaznom. Krađa se kažnjava vraćanjem višestrukog iznosa ukradene stvari. Za krađu konja se davalo 30, a kasnije 15 konja, za vola 15, a kasnije 10. Krađa pčela se kažnjavala smrću (ubodom pčela), a kasnije novčano. Silovanje se kažnjava osebujno. Ako se silovanje dogodilo na pustom mjestu i bez svjedoka, vjeruje se ženinom iskazu i silovatelj se kažnjava smrću. Ukoliko je žena silovana u kući, kažnjava se žena jer je pustila muškarca u svoju kuću ili je pak otišla u njegovu kuću bez pratnje. Strogo se kažnjavalo i čaranje.

1. **Hebreji - izvori prava.**

Pravo ima religijsko-sakralni karakter. Izvori su tekstovi Starog zavjeta Biblije. Najvažniji su dekalog i Deuteronom. Vidljiv je utjecaj starog semitskog zakona, ali religija daje pečat humanosti, potpori siromašnih, zaštiti udovica, siročadi, stranaca te humanosti. Izvor prava je i Talmud; zbirka komentara Tore nastala između 2. i 6. st. Sadrži rasprave zakonskih prijedloga, zakone, rješenja i razne naredbe. Razlikuje se tekst Mišna i njen komentar Gemara, a prema mjestu nastanka jeruzalemski i babilonski Talmud.

1. **Hebreji – stvarno i obvezno pravo.**

Vlasništvo nad zemljištem je kolektivno, pripada plemenskoj zajednici koju simbolizira Bog. U Levitskom zakoniku piše da se zemlja ne smije prodati potpuno jer zemlja pripada Bogu dok su ljudi samo stranci i gosti kod Njega. Po naseljavanju Palestina, plemena dijele obradivo zemljište obiteljima kao baštinu, a pašnjaci ostaju u kolektivnom vlasništvu. Članovi zajednice imaju pravo korištenja, plodouživanja i ograničenog raspolaganja koje traje do jubilarne godine (svaka 50.). Tada se zemlja vraća njenim prvotnim korisnicima. Priznato je individualno vlasništvo i potpuno otuđenje gradskih općina te pokretnina. Kod obveznog prava za valjanost ugovora traži se zavjet ili prisega. Kupoprodaja je realan ugovor. Dužničko ropstvo ograničeno je na 6 godina. Kamate su zabranjene. Kod ugovora o čuvanju pastir nije odgovoran za njenu propast ukoliko da prisegu. Ako zvijer razdere životinju pastir donosi ostatke te je tako oslobođen štete. Kod najma stoke, ako stoka strada, a vlasnik nije bio uz nju, odgovara najmoprimac.

1. **Hebreji – bračno, obiteljsko i nasljedno pravo.**

U starije doba brak se shvaća kao kupnja žene koja je u vlasništvu oca obitelji. Žena ima ograničenu poslovnu sposobnost, njeni zavjeti i zakletve vrijede ako ih izričito ili prešutno prizna muž ili otac. Ovo ne vrijedi za udovicu i otpuštenu ženu jer se one smatraju samostalnima. Dijete se moglo usvojiti, a to se obavlja simboličnim stavljanjem osobe u krilo. Oca nasljeđuju sinovi, prvorođeni dvostruko, ali ne baštinu. Baštinu (kuća, vođenje obitelji) nasljeđuje onaj sin kojem otac da blagoslov. Obično je to prvorođeni. Kćeri nasljeđuju ako nema sinova i ako su udane za člana istog plemena. Očita je prednost muške linije. Prema ustanovi levirata udovica mora uzeti za muža djevera, ukoliko joj umre muž. Prvorođeno dijete se smatra djetetom umrlog „da se ime ne zatre“. Riječ je o pravnoj fikciji.

1. **Sparta – državno uređenje.**

Sparta je po obliku vladavine republika oligarhijskog karaktera. Državni organi su narodna skupština, dva bazileusa, Vijeće staraca i Efori. Narodna skupština (apela) je najviši organ vlasti. Čine je svi Spartanci s navršenih 30 godina koji posjeduju zemljišne dionice. S vremenom skupština gubi značaj. U početku skupštinu sazivaju bazileusi, a kasnije efori, a predsjedavaju koji su sazvali. Saziva se jednom mjesečno. Bira i smjenjuje službenike, glasa o ratu i miru, savezu s državama, stjecanju i gubitku građanstva te potvrđuje i odbacuje prijedloge službenika. Pravo glasa su imali bazileusi, efori, geronti i strani poslanici dok su ostali glasovali bez prava raspravljanja. Dva bazileusa početno su bili vrhovni svećenici, suci i vojni zapovjednici. Dvojica su jer se tako onemogućava apsolutizam, tiranija. Na početku su bazileusi izborni, ali od VII. st.pr.ne. se biraju članovi dvije obitelji. Pravo na izbor imaju samo oni sinovi koji su rođeni dok im je otac bio bazileus. Kako njihov utjecaj slabi, kasnije sude samo u obiteljskim i nasljednim sporovima. U ratu jedan zapovijeda vojskom (nadziru ga dva efora), a drugi mora ostati u Sparti. Za obavljanje službe dobivali su posjede – temenos. Pet nadzornika (efori) bili su zamjenici bazileusa u civilnom pravosuđu, a kasnije postaju vrhovni državni organi kojima aristokracija ograničava bazileuse. Efore bira skupština na jednu godinu. Osim što nadziru bazileuse, vode vanjske poslove, vrše mobilizaciju i izdaju naloge za ratni pohod. Nadziru je li ponašanje građana u skladu s običajima i moralom. Smjenjuju i nadziru državnu službu. Kod zlouporabe mogu optužiti sudu. Sude kao pojedinci u građanskim sporovima. Broj pet možda potječe od pet rodova ili naselja. Vijeće staraca (Geruzija) čini dva bazileusa i 28 članova koje skupština bira doživotno izmežu kandidata starijih od 60g. Vijeće prethodno razmatra pitanja koja idu pred skupštinu i proglašavaju njene odluke. Vijeće ima sudsku nadležnost za djela protiv države i vodi procese protiv bazileusa. Na početku Vijeće sazivaju bazileusi, a kasnije to čine efori. Jačanjem efora slabe ovlasti vijeća.

1. **Sparta – društvena struktura.**

Društveni sastav Sparte činili su: Spartijati, Perijeci i Heloti. Spartijati su vladajući sloj i potječu od dorskih osvajača. Samo su oni imali politička prava i ulazili u državne organe. Imali su vlast nad jednakim dionicama zemljišta i robovima pa sebe zovu „jednaki“ iako s vremenom dolazi do imovinske nejednakosti. Muška su djeca sa 7g odvajana od roditelja i bivala odgajana u vojnoj disciplini. Od 20. do 60. godine obavljaju vojnu službu, a u 30.g postaju punoljetni. Stjecanjem punoljetnosti se mogu ženiti, dobivaju zemljišnu dionicu i politička prava. Postojala je obveza zajedničkih objeda muškaraca. Hipomejani su spartijati koji su izgubili dionice zemljišta, a time i društveni položaj. Osobno su slobodni, ali nemaju politička prava. Perijeci su potomci pokorenog stanovništva kojima su Spartijaci poštedili slobodu. Nemaju politička prava, ali su imali poslovnu sposobnost. Bavili su se trgovinom i zanatstvom; zanimanjima koja su Spartijatima zabranjena. U vojsci su služili kao pješaci. Nadzor nad njima vrše harmosti, a efori su ih mogli osuditi na smrt bez prethodnog suđenja. Heloti su neslobodni potomci pokorenih. Prema ekonomskom položaju slični su kmetovima jer su vezani uz zemlju, a prema osobnom statusu robovima. Obrađivali su zemljište Spartijata i davali polovicu doprinosa. Mogli su stjecati osobnu imovinu, ali ne i vlasništvo nad zemljom. U vojsci su bili pješadija. Bilo ih je više nego Spartijata, pa im zbog zastrašivanja objavljuju rat jednom godišnje. Snažnije i buntovnije helote su ubijali, a ostale batinali. Država ih je mogla osloboditi ukoliko učine nešto dobro.

1. **Atena – nastanak atenske države.**

Atena je jedan od najvažnijih grčkih polisa, nastaje u razdoblju od 11. do 9. st.pr.ne. kada su poluotok Atiku naselila 4 jonska plemena(file); Geleonti, Egikoreji, Argadi, Hopleti. Svako pleme se dijeli na tri bratstva(fratrije), a svako bratstvo na 30 rodova (gensova), a rod na 40 obitelji. Do proturječnosti dolazi između stanovništva različitog imovinskog stanja. Rodovska aristokracija zauzela je najveće i najplodnije dijelove zemljišta. Seljaci su dobili slabija zemljišta, a stanovnici neplodnog primorja morali su se baviti trgovinom, obrtom i pomorstvom. Raslojavanje je intenzivno, ali znanstvo i trgovina dovode do miješanja stanovništva. Stranci ne uživaju zaštitu fratrija ako nisu njezini članovi. Dio seljaka zaduživanjem je gubio zemlju, ali i osobnu slobodu padajući u dužničko ropstvo. Nastala situacija zahtjeva organe koji bi bili nadležni za odnose izvan okvira plemena, kao i za strane meteke. Mitski osnivač Atene, Tezej povezuje naselja u cjelinu sa središtem u Ateni. Taj proces ujedinjenja se naziva sinoikizam. Tim činom se pruža zaštita slobodnim stanovnicima Atike bez obzira na mjesto stanovanja i plemensko podrijetlo. Tezej je stanovništvo podijelio na skupine prema zanimanju, ali i imovini na: zemljoposjednike (eupatride), seljake (geomore), obrtnike (demiurge). Vlast je privilegij zemljoposjednika (eupatrida), a druge skupine su puk. Svaku filu (pleme) dijeli na 12 naukrarija. Svaka fila je dužna izgraditi ii opremiti ratni brod i dva konjanika. Na čelu naukrarije je naukrar. Plemena biraju doživotnog vođu, bazileusa koji je vrhovni sudac, vojskovođa i svećenik. Bira se kockom između četiri kandidata, svako pleme predlaže svog kandidata. S vremenom se bazileusa ograničava pa se tako prvo uvodi 10-godišnji mandat koji se naposljetku smanjuje na godinu dana. Još jedna promjena je da služba/pozicija bazileusa postaje dostupna zemljoposjednicima. Na čelu Atene su 3 arhonta: eponim, bazileus i polemarh. Eponim nadzire upravu, bazileus je nadležan za vjerska pitanja, a polemarh je vojni zapovjednik. Osniva se Areopag koji je sastavljen od najuglednijih eupatrida i bivših arhonata koji nadziru društvo i sude najteže delikte, a predsjedavao mu je bazileus. Bogati pripadnici demosa bez političkih prava su nezadovoljni pa Areopag bira 6 poznavatelja zakona (tezmoteta) koji će zapisivati stare dobre običaje čime broj arhonata raste na 9.

1. **Atena – Solonove reforme.**

Solon koji je izabran za arhonta 594.g.pr.ne uvodi brojne promjene u atensku državu. Ukida dužničko ropstvo. Postojeći dugovi su proglašeni ništetnim, a budući zabranjeni ako se zalaže osoba dužnika. Atenjane prodane u ropstvo izvan države otkupljuje država. Izvršena je devalvacija novca i ukinuta hipoteka nad zemljom. Solon nije ukinuo rodovsku podjelu stanovništva, ali uvodi novu imovinsku. Imovinsku podjelu čine četiri razreda. Prvi razred čine najbogatiji i slobodni građani – pentaksiomedimni koji imaju godišnji prihod veći od 500 medimna žita, ulja, vina. Drugi razred čine vitezovi (hipeis) s prihodom od 500 do 300 medimna. Treći razred čine jarmaši(zeugiti) s prihodom od 300 do 200 medimna. Osobe s manjim prihodima su žeteoci (teti). Arhontima mogu postati pripadnici prvoga razreda, ali u njega su osim eupatrida ušli bogati demosi. Štp se tiče ostalih znanja, dostupna su pripadnicima prva tri razreda. Vojska se više ne temelji na rodovskoj podjeli već su tereti raspoređeni prema imovini. Prva dva razreda daju konjicu, treći pješadiju, a četvrti pješadiju ili veslače u mornarici. Četvrti, najbrojniji razred je postao politički čimbenik jer je dobio pravo sudjelovanja u Narodnoj skupštini (Ekleziji). U njezin sastav ulaze svi građani s navršenih 20g; ali su isključene žene, stranci, robovi. Solon je osnovao vijeće Bule sastavljeno od 400 buleuta sa po 100 buleuta iz svakog plemena te Vrhovni sud (Heliaja) sa 6000 članova. Članovi Heliaje se biraju kockom između članova prva tri razreda. Solonove reforme predstavljale su početak demokracije političkog života i državnog aparata.

1. **Atena – Klistenove reforme.**

Klisten, arhont izabran 509.pr.ne uklanja relikte plemenskog uređenja i uvodi teritorijalnu podjelu. Dijeli Atenu na 10 teritorijalnih fila i reformira vijeće Bulu. Njegovom promjenom Bulu čini 500 članova, a ne dosadašnjih 400. Fila se dijeli na 10 dema raspoređenih u trećine tritije (gradska, seoska, primorska). Na čelu deme je demarh. Kockom se bira koja dema ulazi u koju filu. Građani biraju demarha i 30 sudaca. Demarh popisuje porezne obveznike te u knjigu dema upisuje građane s navršenih 18g čime stječu građanska i politička prava. Skupština deme je agora, čine ju punopravni građani deme. Agora odlučuje o porezima, bira demarha i druge službenike. U primorskim i gradskim tritijatima prevagu ima demos čija dva glasa nadglasavaju eupatride koji imaju prevlast tek u nekim seoskim. Fila kockom bira arhonta, 50 buleuta, 500 redovitih i 100 dodatnih helijasta, zapovjednika konjice (filarha) i pješadije. Kandidate za ždrijeb daju deme. Vrhovnog zapovjednika file (stratega) bira Eklezija. Svaka fila oprema 5 ratnih brodova sa zapovjednikom i posadom. Klisten uvodi ostrakizam, desetogodišnje časno progonstvo atenskih građana koji su stekli prevelik politički utjecaj. Kvorum eklezije od 6000 članova glasa na način da ispišu ime osobe na komadu crijepa (ostrakion). Ako je natpolovična visina usvojila prijedlog, izabrana osoba mora napustiti Atenu u roku od 10 godina. Neki prognani građani su se vraćali nakon 10 godina, a neki nisu pa su postali izdajnici.

1. **Atena –Periklove reforme.**

Vojni ugled Atene omogućio je njenu hegemoniju u Atičko-deltskom savezu. Riznica saveza je 41.g.pr.n.e prenesena u Atenu, Eklezija donosi odluke u savezu, a Heliaja postaje najviši sud. Periklo je bio strateg od 443. do 429.g.pr.n.e. To se vrijeme smatra još zlatnim dobom demokracije. Periklo uvodi dnevnice (misthoforie) za dolazak i pisustvovanje ekleziji te plaću za državne službenike. Sva su zvanja dostupna građanima, osim arhontskoga koji nije dostupan pripadnicima četvrtog razreda. Broj držvaljana se smanjio jer je određeno da će atenski građanin biti samo onaj kome su oba roditelja Atenjanina. Uvodi grafe paranomen, javnu tužbu protiv prijedloga zakona ili zakona uz tvrdnju da je akt protivan demokraciji, što je preteća ustavne tužbe.

1. **Atena – državno uređenje: eklezija.**

Atena je prema obliku vladavine republika, do Solona aristokratska, a kasnije demokratska. Narodna skupština (Eklezija) je središnja skupština Atene i najviši organ vlasti. Muški građani s navršenih 20 godina stječu pravo sudjelovanja u njoj, ali dolazilo ih je tek nekoliko tisuća. Eklezija zasjeda jednom mjesečno tj. 10 puta godišnje (atenska godina dijeli se na 10 pritanija po 35 dana). Eklezija zastupa prvog dana u pritaniju. Dnevni red utvrđuju pritani i objavljuju ga 5 dana unaprijed. Zasjeda na brdu Priksu, trgu i kazalištu. Predsjedava joj predsjedatelj bule. Donosi zakone, bira, opoziva i nadzire službenike, sudi najteže delikte, odlučuje o ratu i miru, sklapa saveze... Svaki član ima pravo glasovanja i predlaganja, ali ističu se demagozi. Glasovanje je javno, npr. dizanjem ruku, ustajanjem. Tajno glasovanje se primjenjuje kod glasanja o pojedincima, a vrši se na način da se glasa crijepom, kamenčićem. Zasjedanje traje jedan dan pa skupština raspravlja samo pripremljen prijedlog bule. Eklezija rad počinje objavom probuleume, ako je suglasna predmet je riješen, a u protivnom počinje rasprava.

1. **Atena – državno uređenje: zakonodavni postupak.**

Pravo zakonodavne inicijative ima svaki član eklezije; službenik i državni organ. Predlaganjem počinje postupak. Ocjenjuje se opravdanost prijedloga, ako se pozitivno ocijeni dostavlja se vijeću koje izrađuje nacrt zakona (probuleume). Nacrt eklezija usvaja ili odbacuje. Potom se utvrđuje je li u skladu s ranijim propisima. Do Efijalta pravo veta je imao samo areopag, a od tada svaki član eklezije može podnijeti tužbu grafe paranomon i u obliku sudske rasprave obrazložiti zahtjev. Heliaja iz svojih redova bira 5 poznavatelja zakona, dok je eklezija određivala pet svojih članova, tzv. Branitelja starih zakona. Određeno je da će tužitelj koji izgubi u postupku grafe paranomon platiti novčanu kaznu, izgubiti građanska prava, a može biti osuđen i na smrt jer je ometao demokraciju i donošenje zakona.

1. **Atena – državno uređenje: vijeće (bule).**

Vijeće (bule) osnovao je Solon, na početku je imalo 400 članova (buleuta), po sto iz svake file. Od Klistena čak 500 članova po 50 iz svake file birane kockom, a predlažu ih deme. Bule ima 10 delegacija fila (pritanije). Ono ne zasjeda trajno, između zasjedanja tekuće poslove obavlja pritanija jedne file. Predsjednik (epistatos) bira se ždrijebom. Vijeće zasjeda u punom sastavu u slučaju izvanrednog pitanja i kada odlučuje između više mogućnosti. Pripremalo je predmete za ekleziju i upravljalo tekućim poslovijma poput financija, naplate poreza, nadzora i suđenja službenicima. Javnom raspravom provjerava kandidate za bule i državne službe.

1. **Atena – državno uređenje: heliaja.**

Narodni ili porotni sud (Heliaja) je najviši sud. Osnovao ga je Solon. Imao je 6000 članova; 5000 redovitih i 1000 dodatnih. Po 600 članova dolazi iz svake file, birani su na godinu dana od građana prva tri razreda starijih 30g. Sudi u vijećima od 201, 501, 1502 članova. Vijeće od 201 člana odlučuje o imovinskim predmetima, vijeće s 501 članom može izreći i smrtnu kaznu, a s 1501 članom o sporovima općeg interesa. Članovi vijeća i vijeće koje rješava spor se biraju kockom svaki dan kako bi se spriječila korupcija. Suđenje traje samo jedan dan. Heliaja preuzima važna suđenja aeropaga, osim onih vjerskih/za vjerske delikte. U prvom stupnju, sudi u djelima protiv države i povreda državne službenosti, a u drugom stupnju rješava žalbe na odluke nižih sudova. Daje i konačno odobrenje ili veto na novi zakon.

1. **Atena – društvena struktura: građani.**

Atensko stanovništvo dijelilo se na: građane, meteke i robove. Prava građana se temelje na kognatskom srodstvu. Prava se stječu rođenjem od oca Atenjanina, a od Perikla oba roditelja moraju biti građani Atene. Adopcijom se građanstvo nije stjecalo. Osoba se s 18g mora upisati u fratriju, a od Klistenovog doba u knjigu deme. Ako je upis odbijen osoba ima status meteka. Upisom osoba izlazi iz očinske vlasti te stječe poslovnu i deliktnu sposobnost, 2 godine služi u vojsci, a s 20 godina postaje član eklezije. Skup građanskih prava se zove time. To su prava obnašanja javnih službi, sudjelovanja u organizaciji vlasti i svetkovinama te besplatnu pomoć kod slabog imovinskog stanja. Prava se gube potpunom ili djelomičnom atimijom. Uzročnici atimije: pokušaj uspostave tiranije, presuda u postupku grafe paranomon, dezerterstvo, rasipništvo, zanemarivanje roditelja. Muškarci od 10. do 50.g su vojni obveznici. Prema imovini se određivao cenzus i rod vojske pa je osoba sama snosila troškove opremanja. Bogati građani dužni su vršiti službe u korist države (liturgije) na teret svoje imovine. U slučaju odbijanja liturgije sudski se odgovara. Meteci su stalno naseljeni stranci bez političkih prava. Atena je prvi polis koji im je priznao prava. Bave se trgovinom, obrtom, bankarstvom, slobodnim zanimanja poput kipara, arhitekta i učitelja. Bili su dužni plaćati porez (metekion). Mogli su stjecati nekretnine, ali do određene vrijednosti. Za zasluge učinjene mogli su dobiti povlastice, ali i građanstvo. Robovi su brojniji od slobodnih građana, a razlikovali su se državni i privatni robovi. Rob se postajao rođenjem od roditelja robova, zarobljavanjem, kupovinom na tržištu i dužničkim ropstvom. Državni robovi su imali bolji položaj u odnosu na privatne. Imali su ograničenu pravnu sposobnost, mogli su osnovati obitelj i stjecati imovinu. Obavljali su niže državne službe (policajci, čuvari zatvora) i neke djelatnosti koje su se smatrale nečasnima (čistači). Privatni robovi su brojniji, nemaju pravnu i poslovnu sposobnost, niti mogu sklopiti brak bez dopuštenja vlasnika. Gospodar je robom upravljao kao s pokretninom. Mogao ga je prodati, iznajmiti, kazniti bičevanjem i zatvorom, ali ne i ubiti. Roba pred sudom zastupa gospodar, osim ako rob tuži nekoga za djelo protiv države. Ako gospodar loše postupa prema njemu, može tražiti azil ili prodaju drugome. Ako je oslobođen postaje metek.

1. **Atena – nasljedno pravo.**

Do Solona nema oporuke jer je prevladavalo obiteljsko vlasništvo pa je postojalo samo zakonsko nasljeđivanje; nasljeđuju sinovi na jednake dijelove, a neudanim kćerima ide dio pokretnina za miraz. Izvanbračna djeca nemaju pravo na nasljedstvo jer nisu dio obitelji. Pri nasljeđivanju privilegirana su muška djeca i srodnici. U slučaju smrti sina, otac ga nije nasljeđivao jer je sin do svoje smrti u očevom vlasništvu i nije imao svoju imovinu. Kćer nije pravi nasljednik već samo prenosi nasljedstvo na dijete. Naime, ako je nakon smrti ostala kći nasljednica (epiklera) ona se morala udati za najbližeg muškog rođaka koji upravlja imovinom, ali nasljednikom se smatralo njezino dijete. Ako je bilo više kćeri, tu obvezu obavlja najstarija. Kasnije je otac mogao oporukom odrediti za koga će se udati njegova kćer, a ako to ne učini određuje ga eponim. Oporučno nasljedstvo je uvedeno zbog muškaraca bez zakonske djece. Žena, usvojene i maloljetne osobe nisu mogli ostaviti oporuku.

1. **Atena – sudski postupak.**

Sudski postupak bio je jedinstven za kaznene i građanske sporove. Pokreće se pismenom tužbom, a razlikuju se dvije vrste tužbi: dike i grafe. Dike mogu podnijeti samo zainteresirane stranke (oštećenici, nasljednici) u građanskom i kaznenom sporu tražeći naknadu štete. Tužitelj je mogao odustati bez posljedica. Grafe služe zaštiti općeg interesa i sadrže elemente javnih tužbi. Tužitelj ne plaća troškove, ali snosi kaznu ako je zlonamjerno podnio tužbu ili ako se povuče. Osobe koje se vole tužiti su prezrene (sikofanti). Tužbu je mogao pokrenuti samo atenski građanin, za članove obitelji otac, za meteke prostat, a za robove gospodar. Tužitelj osobno i javno pred svjedocima poziva optuženog na sud. Tužba se dostavlja arhontu koji vodi postupak, a dokazi sudu. Optuženi ima pravo na prigovor (paragraph). Prevladavaju racionalni dokazi (svjedoci, pisane isprave, izjave stranaka). Žene i maloljetnici nisu mogli svjedočiti, a robovi su to činili pod torturom. Dokazi se čuvaju u glinenim posudama koje se otvaraju tek na dan glavne rasprave. Sudsko vijeće se određuje ždrijebom. Ukoliko stranka nije prisutna suđenju, sud rješava u odsutnosti. Redoslijed rasprave je: govor tužitelja i obrane, odgovor tužitelja i obrane. Presudu donosi veći broj porotnika pa treba pripremiti dobre govore te stoga stranke trebaju zastupnike. Logografi za plaću pišu govore, a pišu ih meteci jer se to smatra nečasnim. Sinegori isto rade, ali bez naknade već kao pomoć rođacima, prijateljima itd. Tužitelj i tuženi iznose prijedloge i predlažu kaznu. Sud donosi odluku tajnim glasanjem (primjer crnih i bijelih kamenčića). Prvo se odlučuje o osnovanosti tužbe, a zatim o kazni/odšteti. Na odluke nižih sudova žalilo se Heliaji. Osuđeni ima rok za izvršiti presudu, a nakon isteka stranka ima pravo provesti samostalnu ovrhu. Osim kada osuđeni pruži otpor i digne tužbu na izvršenje.

1. **Franačka – državno uređenje: središnji organi vlasti (kralj, dvor, skupština).**

Vlast se shvaća kao privatnopravna vlast, a ne javna služba. Kraljevsku vlast nasljeđuju sinovi, dijeleći državu kao nasljedstvo. Ako kralj nije imao djece, vlasništvo nasljeđuju njegova braća. Ako je jedan od braće umro, a nema djece njegov dio dijele ostali. Dinastiju Merovinga naslijedili su Karolinzi. Vladara posvećuje papa. Karlo Veliki kruni se 800. godine za cara što znači poziv na tradiciju rimskog cara. Propisuje da titulu i jezgro države nasljeđuje najstariji sin. Nasljednici su dužni očuvati papinu vlast. Vladar ima pravo zapovijedanja koje se još naziva ban. Ban se dijeli na mirovni (sudski), naredbodavni (zakonodavni) i upravni ban. Ban je također i kazna za kršenje kraljeva naloga/vlasti. Grof na kojeg vladar prenosi dio vlasti također ima ban. Vladar ima vlast nad podanicima, tzv. mundium. On je zaštitnik, sudac, izmiritelj i izvršitelj pravde. Stanovnici su ovisni i polažu mu prisegu. Zakonski akti vladara stoje na snazi samo za vrijeme njegova života. Dvor merovinškog kralja (sacrum palatium) s kraljem seli od mjesta do mjesta, a čine ga crkveni i svjetovni savjetnici (consiliarii), pomoćnici (ministerialesi), dvorski upravitelj, dvorski sudac, zapovjednik vojske, gospodarstvenik i voditelj dvorske pisarnice (refendarius). Tu je također i vojna pratnja (trustis). Skupština svih slobodnih Franaka održava se u ožujku, a od Pipina Malog u svibnju. Kralj skupštini podnosi na odobrenje svoje odluke i kapitulare. Placitum je skupština velikaša u listopadu koju kralj saziva radi rasprave političkog pitanja i savjetovanja. Kasnije velikaši dovode svoje ljude pa zbog brojnosti prerasta u opću skupštinu (placitum generale).

1. **Franačka - državno uređenje: lokalna uprava.**

Po starijem mišljenju država se dijeli na grofovije na čelu s comesom kojem pomaže vikar. Grof upravlja kraljevskim dobrima, osim crkvenim i svjetovnim veleposjedima s imunitetom. Služba grofa je od IX.st nasljedna. Grofovije se dijele na centene kojima upravlja satnik (centenarius). Noviji autori tvrde da je podjela na centene i grofovije nova. Starogermanska podjela je ona na paguse i malluse (općine slobodnih stanovnika) na čelu sa satnikom. Centene su skupine slobodnih vojnika kolonista koji su prisegli kralju i dobili posjed. U VI.st one jamče za štetu od krađa, ali i dijele prihod od odšteta. Zs vrijeme vladavine Merovinga na graničnim i novoosvojenim područjima djeluju vojvodstva (ducatos) sa vojnim zapovjednikom (dux). Na jugu i zapadu na područjima gdje žive Galorimljani postoje kasnorimske gradske općine (civitates). Karlo Veliki osniva brojne marke; pogranična vojna područja koja služe za obranu. Vladari šalju izaslanike u provincije kako bi nadzirali rada službenika i izvještavali ga o istom. Izaslanike čine dvije osobe; jedna crkvena i jedva svjetovna. Šalje ih se 4 puta godišnje. Nakon Karla Velikog služba izaslanika gubi na značaju.

1. **Franačka – državno ustrojstvo: sudovi.**

Kralj predsjedava kraljevim sudom, a kasnije ga zamjenjuje dvorski upravitelj. Sud je nadležan za veće sporove uglednih osoba ili kao privilegij dan crkvama. U općinama sudi narodna skupština (mallum) kojom predsjedava grof te grofovije. Važnu ulogu ima 7 sudaca (rahimburzi) koje bira narod. Oni predlažu presudu, a skupština je prihvaća ili odbija. Presudu je izvršavao grof uz pomoć rahimburga. Karlo Veliki provodi reformu; Placita Generalia se održavaju 3 puta godišnje, predsjeda grof te moraju prisustvovati svi slobodni stanovnici. Od 7 do 12 skabina pomaže grofu u suđenju. To su ugledni lokalni ljudi koji poznaju pravo. Ako predmeti iz nekog razloga nisu riješeni upućuju se na placitu minoru gdje sudi grofov zamjenik (vicarius) sa skabinima bez skupštine.

1. **Franačka – izvori prava (općenito, lex).**

Franačko pravo je skup pravnih normi koji važi za pripadnike franačkih plemena za vrijeme Merovinga i Karolinga od konca 6. do konca 9.st. U širem smislu to je naziv za pravne sustave koji u državi važe za Franke i ostale narode. Njemački povjesničari su tvrdili da je to čisto njemačko pravo. Novija istraživanja pokazuju da se franačko pravna povijest temelji na prožimanju rimskog postklasičnog prava s pravima tzv. barbarskih naroda. Teško je odrediti kome pripada neki institut. Najvažnija vrela su kodifikacije tzv. narodnih prava (leges borbarorum). Najvažnija je Lex Salica s nekoliko recenzija. Lex Salica obuhvaćao je različita pravna područja, a najviše je odredaba iz kaznenog prava. Temeljni dio Lex Salica je katalog globa i kazni kojima kralj nastoji iskorijeniti krvnu osvetu i sukobe u društvu. Ženske osobe se isključuju iz nasljedstva prijestolja. U nedostatku kraljevskog prava koristi se lex originis, tj. narodno pravo pojedinca. Ako su ugovore sklapali pripadnici različitih naroda, morali su ih sklopiti u skladu s propisima oba pravna sustava. U ispravama strane su izjavljivale kojem sustavu pripadaju. Kod sklapanja braka primjenjuje se pravo muža, a u obveznim odnosima pravo dužnika. Lex Ribuaria je zakon iz doba kralja Pipina. Neki autori tvrde da je to merovinški zakon sastavljen na temelju salijskog prava za Franke u terra Ribuaria. Pokoreni Galorimljani koriste svoje propise, a donosi ih vladar. To su Lex Romana Wisigotorum, Alarika II. I Lex Burgundionum.

1. **Franačka – izvori prava (kapitulari i formulari, isprave).**

Kapitularima (capitularia) kralj dopunjava ili mijenja pravo, ali moraju biti u skladu s narodnim pravom. Razlikuju se 3 vrste: capitula legibus addenda - kojima kralj nadopunjava narodna prava, capitula per se scribenda – kralj ih donosi na temelju svoje ovlasti, capitula missorum – upute za rad kraljevim izaslanicima. Neki razlikuju capitularia mundana (svjetovna pitanja) i capitularia ecclesiastica (o crkvenim pitanjima). U praksi su kapitulari mješoviti – capitularia mixta. Suglasnost naroda je pretpostavka za važenje kapitulara. Formulari su sabrani primjeri pravnih poslova za potrebe prakse. Formule Andagavenses s početka VII. st. slijede rimske isprave, ali sadrže i franačke pravne izraze. Formulae Marculfi namijenjene su nastavi, ali ih koristi i dvorska služba Karla Velikog. Indiculi su upute dvorskim činovnicima, poziv pred sud i sl. Razlikuju se dvije vrste isprava: cartae i notitiae. Carta (epistula) je izjava o pravnom poslu sastavljena u 1. licu, sadrži imena svjedoka koji je ovjerava križićem ili polaganjem ruke. Nottitia je bilješka u notarskoj knjizi.

1. **Franačka – stvarno pravo.**

Srednjovjekovno pravo različito shvaća vlasništvo od rimskog i modernoga. Vlasništvom se naziva svaka stvarnopravna ovlast nad nekom nekretninom. Npr. i kralj i feudalac i vlasnik su vlasnici istog zemljišta. Danas bi kralj, odnosno država imala suverenitet, feudalac vlast, a seljak pravo zakupa. Franački vojnici-seljaci u centama dobivaju dio zemlje na korištenje koje nasljeđuju njihovi sinovi, a ako ih nemaju ona se vraća općini. Vremenom pravo obitelji jača pa se zemlja može otuđiti. Prenošenje vlasništva na veleposjednika se izvršava pomoću prekarija. Time se zemlja stavlja pod veleposjednikovu zaštitu i potaje nasljedni zastupnik te zemlje. Najpotpuniji tip vlasništva je Allodium, nasljedan je i otuđiv te sličan punom vlasništvu. Comparatum su stečena dobra kojima stjecatelj slobodno raspolaže. Dobra nad kojima ovlaštenik nema vlasništvo su Commendatum, beneficium i praestaria. Commendatum je sličan zakupu, Beneficium su dobra stečena u vojnoj, crkvenoj i državnoj službi, a praestaria je seljački zakup u različitom trajanju. Ako pojedinac izgubi stvar bez svoje volje, započinje postupak simboličnim polaganjem ruke na stvar (anefang).

1. **Franačka – kazneno pravo.**

U kaznenom pravu prevladava načelo kažnjavanja čina, a ne zločinačke volje. Franačko pravo kažnjava i pokušaj npr. potezanje mača, upad na tuđe zemljište kao pokušaj provale. Visina kazne ovisi o priznanju djela i tada se plaća naknada, a ako počinitelj ne prizna plaća i globu. Smrtna kazna nije česta, ali i dalje postoji i propisana je za grofa koji prekrši ovlasti, za kraljevskog kmeta ili roba koji otme slobodnu ženu. Krvna osveta nije nestala, ali je kralj nastoji ograničiti. Široj obitelji plaća se vražda za ubojstvo. Visina otkupa se ranije utvrđivala za pojedini slučaj, a kasnije je unaprijed utvrđena. Razlikuje se za otkup za teža i lakša djela, a javnoj vlasti otac, braća i bliži muški rođaci plaćaju pristojbu. Otkup za ženu i djecu veći je jer slabijima treba veća zaštita. Ako netko odbije platiti, stavlja ga se izvan zakona. Vladar kapitularima povećava broj djela koja vlast progoni (dezerterstvo, kovanje lažnog novca, lažno svjedočenje, razbojništvo). Kazne su stroge, imaju karakter odmazde i zastrašivanja. Krivcu se prijeti isključenjem iz zajednice ako se ne podvrgne „čišćenju“. Vršila se zapljena u korist države, zatvor je često bio zamjena za smrtnu kaznu, tjelesne kazne su česte, ali postojale su i bliže kazne i one sa svrhom sramoćenja. I dalje postoji kolektivna odgovornost/kazna te tako npr. ako netko bude ubijen na pijanci kojoj je prisustvovalo 5 lica i nitko od njih ne kaže tko je počinio ubojstvo, svi odgovaraju.

1. **Franačka – sudski postupak.**

Sudski postupak vodi se pred grofom, a pokretao se pozivom tuženiku. U slučaju neodaziva, prema Lex Salici poziv treba ponoviti tri puta. Rok do dana rasprave po salijskom pravu je 42 noći, a po ribuarijskom 14. Admonitio je početak rasprave, a bannitio sudski poziv. Tuženi saznaje razlog tužbe tek na raspravi. Na raspravi grof nalaže tuženom da odgovori na tužbu, potom se pristupa izricanju presude, a nakon njenog proglašenja nalaže se otuđenom da postupi po presudi. Dokazna sredstva u postupku su: a) priznanje (od neslobodnih ljudi se može dobiti torturom), b) svjedoci, c) isprave (imaju slabiju snagu te samo upućuju na svjedoke koji će dati izjavu, samo kraljeva je pun dokaz), d) očišćujuća prisega stranke uz suprisegu porotnika, ako se ne dokaže tužba, e) Božji sud vatrom, vodom, dvobojem, križem. Stranka nezadovoljna presudom izaziva predlagača presude na dvoboj. Ako pobijedi morala se predložiti nova presuda.

1. **Langobardsko pravo - obvezno pravo.**

U obveznom pravu miješaju se stara načela barbarskog prava, rimsko postklasično pravo i nova društvena realnost iz VII. i VIII. st. Teza starijih autora o konsenzualnosti je napuštena, kao i teza da je temelj rimska stipulacija s ispravom koja je dokazuje. Kupnja uz predaju predmeta i plaćanje cijene i u langobardskom pravu stvara obvezu prodavatelja u slučaju evikcije. Vjerovnik nakon tri sudske opomene pristupa privatnoj pljenidbi koja je sredstvo prisile prema dužniku. Ako dužnik porekne dug slijedi sudski postupak koji može biti dug i neizvjestan. Stoga je uveden formalistički pravni posao vadije s jamcem. Dužnik predaje vadiju vjerovniku, a onda jamac „otkupljuje“ vadiju. Fideiussor postaje jamac i mora imati imovinu kojom jamči barem u visini duga. Launegild je stvar male vrijednosti koja se u jednostrano obvezujućim ugovorima daje otuđivaču. Tek tada otuđivanje postaje pravovaljano, a u protivnom se može opozvati.

1. **Mleci - državno uređenje.**

Venecija je aristokratska republika, a na njenom čelu je doživotni dužd. Ugledne obitelji (Participiaci, Candiani, Oreoli) žele je pretvoriti u nasljednu monarhijsku uz pomoć duždevih službenika gastalda, ali trg. i zemlj. aristokracija jača i preuzima vlast te uspostavlja republiku. Na čelu komune je Veliko vijeće (Consiglio Maggiore) i dužd sa 6 savjetnika. Osnovano je u 12.st. Na početku ga čini 35, a onda 480 članova. Ona bira dužda i službenike te donosi zakone. Da bi spriječili ulazak novih obitelji u Vijeće kandidat može biti samo onaj čiji su otac ili djed bili članovi Vijeće i koje predloži Malo vijeće. Članovi se upisuju u registar – zlatnu knjigu. Malo vijeće (signoria) je izvršno tijelo Velikoga osnovano u XII. Čine ga dužd, 6 savjetnika i 3 čelnika Quarantie. Njegova glavna zadaća je ograničavanje i nadzor dužda. Dužd mora dati obećanje da neće širiti svoju vlast, a nadzire ga tzv. „nadzornik duždeva obećanja“. Vijeće četrdesetorice (Quarantia) osnovano je u XII.st te kao sud preuzima duždeve ovlasti u kaznenim stvarima, a drugi odjel sudi civilne predmete. Vijeće umoljenih (Senat) nastaje u XIII.st, a čini ga 120 članova članova imenovanih od Velikog vijeća, dužd, savjetnici, službenici i kazneni odjel Quarantie. Nadležan je za međunarodne odnose i upravu osvojenih područja. Ono bira Kolegij mudraca – vladu od 16 članova sa 6 predsjedničkih „Velikih mudraca“ koji se mijenjaju svaki tjedan i obavljaju dužnost „predsjednika vlade“.

1. **Mleci – postupak prodaje nekretnina i bratska zajednica.**

Postupak prodaje nekretnina je važan te utječe na postupak i u Istri i Dalmaciji. Stari način prodaje se održao do 15. st. Prema njemu stranke su dale notaru sastaviti ispravu o prodaji, potom se porvodi investicija i dobiva službena isprava o prijelazu vlasništva nekretnine na kupca. Ako je tijekom investicije rođak prodavatelja prigovorio otuđenju i tražio da ostvari pravo otkupa, suci egzaminatori zvali su prodavatelja i kupca da prisegnu o visini ugovorene cijene pa je rođak mogao otkupiti zemljište po toj cijeni. Kod novog načina prodaje (prvokup) prodavač o namjeni prodaje izvješćuje suce egzaminatore, oni procjenjuju nekretninu i putem glasnika javno oglašavaju 4 puta prodaju. Interesanti mogu prijaviti namjeru kupnje u roku 30 dana od prvog oglasa uz polog 10% vrijednosti nekretnine. Rođaci imaju prednost i popust na cijenu koja ovisi o stupnju srodstva. Priznato je pravo susjeda. Investicija i sastav isprave o prijelazu vlasništva vrše se kao i kod prodaje na stari način. U bratskoj zajednici sve što njen član stekne pripada zajednici. Pri diobi zajednice dijeli se ukupna imovina. Zajednica je ograničena na braću i njihovu djecu, a u sljedećim generacijama se mora podijeliti. Država to traži jer je obveznik plaćanja nekih poreza bila obitelj („kuća“), a ne pojedinac („glava“) pa su zajednice služile i za izbjegavanje plaćanja poreza. Sestre nisu među sobom ni s braćom u bratskoj zajednici.

1. **Mleci – bračno, obiteljsko i nasljedno pravo.**

Očevo obećanje (repromissa) dijela obiteljske imvine za miraz kćeri nije utjecaj rimskog dosa već langobardskog prava. Žena kao vlasnica sklapa ugovor o mirazu s mužem i njihova imovina u braku je odvojena. Dio miraza iznimno ide mužu, osim ako umre prije žene i to pripada njoj. Žena je od muža nakon prve bračne noći dobivala „dar u ponedjeljak“ (donum lune) kao naknadu za nevinost, ali i svoju imovinu. Do XIII.st otac je samo upravitelj imovine ograničen pravima djece pa nije mogao isključiti sina iz nasljedstva. Kada je uvedena sloboda oporučivanja pravo sinova se štiti uvođenjem nužnog nasljednog dijela. Sin dobiva 1/3 od onoga što bi trebao dobiti kad se dijeli na jednake dijelove. Isključenje je moguće ukoliko sin „digne ruku na oca“. Nepodijeljeni sin ima ograničenu poslovnu sposobnost, ugovore sklapa uz supotpis 2 egzaminatora, a učinak stvaraju nakon očeve smrti. Nakon smrti oca braća se ne moraju podijeliti pa žive u bratskoj zajednici zato što se porez plaćao po kući, a ne po osobi. Sinovi nasljeđuju nekretnine u gradu i distriktu, dok kćeri dobivaju pokretnine za miraz s kojim se može dostojno udati. Nekretnine izvan grada i distrikta se smatraju pokretninama te ih kćeri mogu naslijediti. Ako ostavitelj nema potomaka, nasljeđuju braća, pa sestre pa njihova djeca. Ako nema njih muški rođaci nasljeđuju nekretnine, a pokretnine dijeli muška i ženska rodbina. Do 13. st žena nasljeđuje muža uz sinove i kćeri no kasnije gubi to pravo. Udovica iz ostavine osim miraza dobiva 10% od miraza – grosina. Udovica može ostati u muževoj kući, ali uz udovički zavjet. Osiguran joj je stan i hrana, ali ne smije uzeti miraz. Njezin status je vrlo slab.

1. **Njemačka - državno uređenje.**

Franačka se raspala sredinom IX.st. Istočna Franačka se naziva Sveto Rimsko Carstvo njemačke nacije. Oton I. u X. st. traži oslonac u Crkvi te dijeli biskupima i opatima državne službe i posjede za obvezu snošenja 2/3 državnih rashoda. Htio je izbjeći feudalce koji su nasljeđivali službe, naoružani su što im olakšava pobune i neškolovani za upravu i sudstvo. Slijedi sukob s Crkvom jer car smatra da on ima pravo imenovati biskupe i opate kao državne službenike. Kompromisnim Wormskim konkordatom 1122. njih u Njemačkoj imenuje car, a drugdje u državi papa. Car slabi, a i svjetovni feudalci traže prava pa im se u XI.st priznaje nasljedivost i neotuđivost \_\_\_\_\_\_\_\_. Od XII. St car ne smije zadržati vojvodstvo za sebe ako vojvoda umre bez nasljednika. Plemstvo daje prisegu velikašima, a ne caru. Cara bira plemstvo uzimajući u obzir pripadnost dinastiji i ugled kandidata. Većinom glasova bira ga kolegij 6, a kasnije 7 izbornih knezova. Kolegij izbornih knezova čine 4 svjetovna i 3 duhovna. Od XII. St oni biraju kandidata koji im daje veću autonomiju. Papinska suglasnost ubrzo postaje formalnost. Svečana krunidba u Rimu nestaje sredinom 15.st. Car nije imao zasebnu vojsku. Postoji i skupština (Reichstag) u koju pored izbornih knezova ulaze i ostali knezovi te predstavnici gradova koje je predložio uži savjet. Skupštinu saziva car, a od XVI.st. izborni knezovi svakih 6 godina. Ona donosi zakone i odobrava poreze. Maksimilijan Prvi pokušava uvesti Carski sud. Samostalne države se razvijaju iz dodijeljenih imuniteta. U XIV. i XV. St. javlja se dualizam vlasti. U XIV. Utemeljen je obrambeni Savez švapskih gradova koji se ujedinio s Rajnskim savezom gradova. Hansa je vojni i trgovački savez gradova na S. moru, nastao u XIII. st. u kojem odluku donosi Skupština gradova. Postojao je do XVI.st.

1. **Njemačka – stvarno pravo (Gewere).**

Prema Margetiću, središnja ustanova je Gewere. Gewere je prvo označavala stvarnu vlast nad stvari, a u 13.st. postaje samostalan pravni pojam čiji je sadržaj u formalnoj vlasti nad stvari, priznatoj od pravnog poretka na osnovi neposredno vidljivog izvanjskog odnosa. Gewere se različito razvija za pokretnine i nekretnine. Kod pokretnina Gewere ima osobu koja „drži“ stvar. Vlasnik koji je stva dao nekome prenosi na njega Gewere, pa ako je ovaj npr. proda nekom trećem on isto ima Gewere. Pravo ga štiti i od vlasnika koji može samo tražiti naknadu od druge osobe. U kasnom srednjem vijeku ipak se odobrava tužba na povrat prema trećoj osobi. Kod nekretnina bit Gewere nije u držanju već u korištenju stvari. Razlikuje se tjelesna i idealna. Tjelesna (neposredna) omogućuje ovlašteniku ubirati plodove i pruža zaštitu od osoba koje ga ometaju pa i vlasnika, feudalca. Vlasnik koji ne koristi izravno nekretninu ima posrednu Gewere. Idealna Gewere je pravo koje netko ima na stvari iako nema vlast nad njim, ali je ovlast nesumnjiva, npr. ovlast nasljednika prije nego stupi u nasljedstvo koje drži netko treći. Pravna Gewere je ovlast na prava koja su izjednačena s nekretninama. Stječe je onaj tko godinu i jedan dan bez sudskog osporavanja drži stvar bez pravne osnove, npr. osobu koja je našla konja čiji je vlasnik nepoznat.

1. **Ugarska - Zlatna bula.**

Zlatna bula Andrije II. iz 1222.g. označava prijelaz iz patrimonijalne u stalešku državu. Sadrži odredbe o pravima podanika koje bi danas tumačili kao temeljna ljudska prava i slobode. Najvažnije je pravo otpora i protivljenja (ius resistendi et contradicendi). Plemstvo se može oružjem pobuniti protiv vlasti. Ako krši povlastice iz Zlate bule. Kralj ne može zatvoriti podanika bez sudskog poziva i postupka. Državnim službenicima je zabranjeno tlačiti i ugnjetavati niže slojeve kao i podanike koji žive na području njihove uprave te će im nakon sudske presude vratiti oteto. Nikome ne može biti oduzeta imovina stečena pošteno. Supruzi se ne oduzima miraz ukoliko je muž osuđen ili pogine u dvoboju. Jedna osoba ne može obnašati više državnih funkcija. Moćni ljudi ne smiju ometati sud i izvršenje pravde braneći osuđene osobe. Prema Zlatnoj buli plemići koji nisu imali sinove mogli su ostaviti ¼ posjeda kćeri, a ostatak oporučno podijeli prema svojoj volji. Zlatna bula nalaže obvezu slavlja blagdana Svetoga kralja u Stolnom Biogradu. Kralj je bio obvezan doći u Stolni Biograd i suditi različitim prijeporima među nižim plemstvom. Plemstvo i Crkva oslobođeni su plaćanja poreza. Vojna obveza postoji samo za obrambeni rat, u napadački se vode ako to plaća kralj. Ako plemić pogine u ratu, njegov sin ili brat će dobiti službu za nagradu. Za korištenje zemlje vl. Plaćaju porez. Stranci ne mogu obnašati vojne službe.

1. **Rusija – Ruska pravda – kazneno pravo (ubojstvo).**

Ruska pravda najstarija je zbirka ruskih zakona. Uglavnom sadrži kazneno, nasljedno, trgovačko i procesno pravo. Norme potječu iz običajnoga prava, vladarevih zakona i sudskih presuda. U kaznenom pravu koristi se naziv zlodela i obida, a djela protiv države se smatraju napadom na kneza. Uz neke propise Ruske pravde propisano je „kaznit će knez“ čime se vjerojatno priznaje njegovo pravo određivanja kazne (slično kao i u Vinodolskom zakoniku). Priznato je načelo krvne osvete, ali ograničeno je na bliže srodnike. Ako osoba ne želi izvršiti osvetu dolazi do plaćanja naknade. Naknadu dobiva najbliži rođak, ako nema njega, dalji. Ugovor Olega s Bizantom iz 911.g. predviđa smrtnu kaznu što nije slavensko pravo, koje je možda sadržano u diobi imovine između žene i najbližeg rođaka. Ako ubojica pobjegne najbliži rođak ubijenoga dobiva svoj dio po zakonu, a žena uzima onoliko koliko joj po zakonu pripada. Ako kršćanin ubije Rusa, ili Rus kršćanina – ubojica se kažnjava smrtnom kaznom. Za ubojstvo se plaća krvarina (vira) knezu i glavarina u korist najbliže rodbine. Napad može biti bez povoda ubijenog (čl.10.). Tada je kazna teža; progonstvo počinitelja i uže obitelji te nasilno prisvajanje imovine u korist općine. Napad može biti i s razlogom (čl.5.). Postoji i ubojstvo bez izravnog napada ubojice (čl.9.) kod kojeg se ne plaća glavarina već samo krvarina, a plaćaju je svi članovi općine i ubojica. Ako ubojica pobjegne, općina plaća krvarinu, ali u više obroka. Ako ubojica izbjegava plaćati krvarinu, općina mu nije dužna doprinositi pa plaća cijeli iznos sam. Krvarina za žene iznosi polovicu iznosa za muškarce. Za roba se ne plaća krvarina već naknada i globa knezu (ako je ubijen bez povoda).

1. **Arapska država – izvori prava.**

Mehmed Bogović smatra da pod šerijatskim pravom treba obuhvatiti sve one propise koji su u vezi sa vjerom i kojima je zadatak da reguliraju odnose u islamskoj zajednici. Šerijatsko pravo je vjersko pravo (fikh). Ono je sakralno, potječe od Boga, univerzalno za muslimane i nepromjenjivo. Suprotno je od svjetovnog prava pojedinih vladara. Učenje sadrži socijalne propise, uči o jednakosti i zabranjuje zelenaštvo. To je privuklo srednje i niže slojeve, a odbilo aristokraciju. Postoje glavni i sporedni izvori prava. Glavni su Kur'an, Sunnet, Idžma i Kija, a sporedni Urf adet i Er rei. Kuran sadrži načela vjere, morala i prava. To je riječ/objava Allaha koji diktira Muhammedu od 610. do 632.g. u Mekki i Medini. Kuran se dijeli na sure, a one na 6236 izreka (ajeta). Prava se tiče tek oko 500 izreka. Sure su poredane po dužini. Sunet je tradicija nastala na osnovu Muhammedova života. Svaki njegov postupak, izjava i slično su uzor i naputak vjernicima. Kuran je djelo Boga, a sunet Muhammedovo tumačenje Kurana. Poslije vladavine 4 kalifa nastaju razlike u vjerskom učenju i pravnim pitanjima islama, podjela na sunite i šiite. Kijas su rješenja pravnika utemeljena na analogiji, primjeni pravnih pravila na slične slučajeve. To je posredan izvor prava, tj. metoda. Urf adet su narodni pravni običaji. Neki pravnici daju prednost običaju Medina jer je Muhammed tu živio. Er rei rješenje je slučaju po slobodnom sudskom uvjerenju, ali u duhu glavnih izvora.

1. **Arapska država – stvarno pravo.**

Vlasništvo je u šerijatskom pravu skup ovlaštenja neograničenog raspolaganja i uživanja. Kod prijenosa vlasništva mora se predati stvar. Posjed nastao bez pravnog osnova nije pravno zaštićen. To je azijatski tip vlasništva. Zalog se smatra obveznim, a ne stvarnim pravom. Pravo plodouživanja osniva se samo darovanjem. Zemlja je Allahovo dobro, a čovjek može biti samo korisnik. Pravo raspolaganja pripada samo kalifu koji je može ustupiti pojedincima uz obvezu plaćanja poreza. Zemlja osvojena od neprijatelja ne može se dati pojedincima u vlasništvo već služi islamskoj zajednici, državi i naziva se mirijska. Daje se u zakup najuglednijim Arapima za što plaćaju ušur. S vremenom su posjedi dobili karakter vlasništva iako su formalno državni. Mulle zemlje su puno vlasništvo, ali posjednik plaća desetinu. Ikta posjed je privremeno pravo korištenja uz uvjet vršenja vojne službe pa se nakon smrti ili prestanka službe vraća državi. Vakufi su dobra koja država ustupa vjerskim institucijama. Izvan prometa je i ne može se otuđiti. Vakuf se gasi ako nestane pravna osoba uz koju je vezan.

1. **Arapska država – bračno pravo.**

U arapskom pravu brak se zaključuje ugovorom pred dva svjedoka. Suniti priznaju stalni brak i brak s robinjom, a šiiti i brak na određeno vrijeme. Stalni brak se može zaključiti s najviše 4 žene istodobno. Postojao je i brak s robinjom koji nastaje ukinućem ropstva. Vjenčani dar (mehr) daje mladoženja pri zaključenju braka, a osigurava ženu u slučaju prestanka istog. Apsolutne smetnje za nastanak braka su; srodstvo, broj žena, brak žene, razlika u vjeri (suniti dopuštaju, a šiiti ga zabranjuju), nedostojnost, prekomjerni razvod i iddet. Iddet je rok u kojem razvedena žena ne može sklopiti brak. Traje od 3 do 4 mjeseca nakon prestanka ranijeg braka kako bi se utvrdilo da nije trudna. Žena nemuslimanka ima pravo vjeroispovijesti, ali u braku nema ista prava kao nemuslimanka. Ne može biti skrbnik djeci ni naslijediti muža. Zajednička prava i dužnost bračnih drugova su: vršenje spolnih odnosa, vjernost, obostran lijep postupak. Vjernost je dužnost, ali muž ju može podijeliti na 4 žene. Tjelesna nevjera se kažnjava kamenovanjem – vrijedi i za muža i za ženu. Muž ima tzv. bračnu vlast jer prema Kur'anu je sposobniji da vodi obitelj. On određuje mjesto stanovanja i nadzire ponašanje žene. Žena je dužna pokornost mužu i vođenje domaćinstva. Brak prestaje otkazom, uzajamnim sporazumom, sudskom presudom i poništenjem. Pravo otkaza se priznaje samo mužu. Brak se može razvesti na zahtjev žene ako muž ne izvršava bračne dužnosti. Također može kupiti razvod. Brak se može razvesti obostranim proklinjanjem (lijan) ako je dijete plod bračne nevjere.

1. **Turska – državno uređenje.**

Turska je apsolutistička, centralistička i teokratska monarhija. Poglavar islamske zajednice je kalif. On je jedini zakonodavac svjetovnog prava. Vrši vojnu, sudsku i upravnu vlast, postavlja i smjenjuje državne službenike. Sultan za vršenje državnih funkcija daje posjede. Divan je savjet najviših službenika. Veziri su najviši i najmanje uvedeni službenici. Bilo ih je 7, a najvažniji je Veliki vezir koji je na čelu državne uprave, čuvar državnog pečata, a jedini uz sultana može zapovijedati vojskom. Savjet velikog vezira se zove divan ili Visoka Porta. Kadijaskeri su postavljali niže suce. Defferdari vode državne financije. Ranije su upravljali carskim dobrima i državnim prihodima, a kasnije vode popise vojnih posjeda. Nisandži je bio tajnik državne uprave i bilježnik. U sultanovo ime upisuje sultanov znak na akte. Država se dijeli na vojno-upravne jedinice ejalate s beglerbegom na čelu. Ejalati se dijele na sandžake kojim upravlja sandžakbeg koji ima izvršnu vlast. Unutar sandžaka postoje nahije nahije sa subašama na čelu. Sudski se država dijeli na 5 kadiluka. Skupine sudaca su: velike i male mole, mufetiši, kadije, naibi. Velike i male mole su nadležne u gradovima. Kadije sude u ostalim mjestima, a naibi su njihovi zamjenici. Mufetiši su nadležni za pobožne zaklade. Suci se mogu obratiti poznavatelju šerijata – muftiji za pravno mišljenje.

1. **Engleska – državno uređenje (kralj).**

William Osvajač je nakon invazije i pobjede 1066. pravom mača oduzeo posjede Saksoncima, 1/3 uzeo za sebe, tj. krunu, dio dao svojim vojnicima i Crkvi, a dio vratio starim feudalcima. Kralj je vrhovni vlasnik zemlje, a oni su samo korisnici. Da ne bi ojačao feudalce davao je više malih feuda, a ne jedan veliki. Popisao je imovinu u državi u Knjizi sudnjeg dana i naplaćivao porez i Crkvi i feudalcima. Državu je podijelio na grofovije sa šerifima na čelu. Kao protutežu plemstvu daje privilegije gradovima i Crkvi, ali je na njeno čelo postavio svoje ljude, a papini propisi primjenjuju se tek kad ih on odobri. Henrik II. Uvodi porez štitovinu (shield money) kojim plaća najamničku vojsku umjesto da ovisi o feudalnoj vojsci. Kralj reformira sudove ograničavajući nadležnost feudalaca i Crkve. Ukinuo je Božji sud i uveo dokazivanje zakletim svjedocima. Kralj štiti nezaštićene, uključujući i strance, osobito Židove, pa je od njih naplaćivao poseban porez. Vlast kralja slabi kada John gubi posjede u Francuskoj i jača utjecaj pape pa se sukobio s barunima dok su niže plemstvo i građanima nezadovoljni porezima. John je bio prisiljen donijeti Veliku povelju o slobodama (Magna Carta Libertatum) 1215. što je početak moderne ustavnosti. Povelja štiti interese baruna, nižeg plemstva te građana. Utvrđuje nepovredivost prava Crkve, pravo samostalnosti izbora službenika. Kralj se odrekao samovoljnog plaćanja poreza. Baruni u Općem savjetu – preteči Parlamenta nadziru kralja koji ne može samovoljno povećati poreze. Ukoliko se barem 4 od 25 baruna u Savjetu prijave kršenje njegovih obveza on to mora ispraviti, a u protivnom baruni imaju pravo oružanog otpora, tj. rata. Kralja prema načelu primogeniture, nasljeđuje najstariji zakoniti sin, a parlament odlučuje je li on sposoban vladati za dobrobit države. Interregnum, tj. upražnjeno prijestolje se izbjegava da ne dođe do borbe za krunu pa nasljednik preuzima vlast čim umre prethodnik, a ne tek krunidbom (“King X. is dead! Long live king Y!”). Umjesto malodobnog kralja vlast vrši regent kojeg imenuje parlament.

1. **Engleska – državno uređenje (parlament).**

Baruni 1258. traže zajedničko povjerenstvo s predstavnicima kralja radi preuređenja državne uprave. Povjerenstvo izdaje plan preuređenja Općeg savjeta, Parlamenta. U sastav ulaze crkveni i svjetovni baruni te vitezovi. Kralj će vladati u suglasnosti s Velikim vijećem baruna. Dolazi do nesuglasnosti među barunima, kralj pridobiva dio plemstva i počinje rat. Baruni pod vodstvom Simona de Montforta traže podršku ostalih slojeva i pobjeđuju kralja. 1265. sazivaju Parlament u koji su ušli crkveni i svjetovni feudalci te po 2 viteza iz svake grofovije i po 2 predstavnika niza gradova. Nastala je staleška monarhija. Predstavnici Parlamenta do XIV. Zasjedaju zajedno kada se dijeli na Gornji dom (House of Common). U Gornjem domu zasjedaju velikaši – nadbiskupi, biskupi, opati i baruni. U Donjem domu sjede po dva izabrana viteza iz skupština grofovija i po dva predstavnika iz 165 gradova. Od XV. st. biračko pravo imaju samo slobodni pojedinci s godišnjim prihodom od 40 šilinga. Od XIV. st. raste utjecaj Parlamenta koji odobrava poreze i nadzire trošenje. Zahtjevi Parlamenta imaju formu zakonskog prijedloga (Bill), kojeg kralj može odbaciti ili potvrditi kao zakon (Statute). Parlament nadzire upravu te Donji dom može protiv kraljevih pokrenuti postupak (impeachment), a sudi Gornji dom. Kralj nije odgovoran, već isključivo za njegovo postupke odgovaraju savjetnici. Politički značaj Parlamenta opada od konca XV.st.

1. **Engleska – pravo (Common law, Statute law i Equity law).**

*Opće pravo* (Common law) nastaje od pravnih pravila kraljevskih sudova u Westminsterskoj palači. Oni dobivaju prednost na mjesnim sudovima grofovija i feudalaca. Od XII.st slobodni ljudi nezadovoljni lokalnom pravdom obraćaju se kralju, ali on putuje pa Magna carta zahtjeva suđenje na stalnom mjestu. Henrik II. Dijeli državu na 23 okruga koje 2-3 puta godišnje obilaze 2 kraljeva putujuća suca. Razlikuju se suci za kaznene i imovinske sporove. Sude sa zaprisegnutim predstavnicima općina. To približava sud narodu, jača kraljeva vlast i povećava sudske prihode. Henrik III. 1235. zabranjuje primjenu rimskog prava. Kraljevski sudovi sude na temelju prava zemlje, Općeg prava, a s vremenom i običaju Londona. Kraljevski suci koriste i prethodna rješenja sudova te ukaze kralja (writ). Kralj izdaje nalog službeniku kako riješiti pojedini slučaj. Nepokoravanje znači neposluh kralju, što se kažnjava. Od konca XII. Kancelar stvara niz ukaza i nastaje registar ukaza kako bi se stranke mogle pozivati na njih jer se bez njih ne može tražiti zaštita. Ukazi imaju bitnu ulogu u nastanku općeg prava. Vode se registri presuda kraljevskih sudova (plea rolls) i sastavljaju se neslužbeni godišnjaci (yearbook) izvješća o najvažnijim presudama kao uzor za buduća rješenja. Odluka višeg suda obvezuje niža.

*Statutarno pravo (Statue law)* – Kralj donosi razne akte poput zakona, povelja, provizija, statuta, asiza i konstitucija. Kralj Edward I. zvan „engleski Justinijan“ donosi razne propise u XIII.st. U XIV.st. jača zakonodavna uloga Donjeg doma koji podnosi peticije (Bill) s prijedlogom statuta, a on ih može odobriti. Statuti su obvezni za kraljevske sudove. Dopunjuju i mijenjaju Opće pravo, ali nemaju prednost u odnosu na njega.

*Equity law (sustav pravičnosti)* – Mjesni i opći sudovi gube značaj, a prevladava opće pravo koje opterećuje formalizam. Zbog parlamenta i konzervativnih sudaca broj ukaza ne povećava se u daljnjem broju, pa postupak postaje kompliciran. Izborom krivog ukaza tužitelj gubi spor. Zabranom izdavanja ukaza se želi zaustaviti/ograničiti širenje kraljevskih sudova. Ukazi se moraju široko tumačiti pa se koriste u tzv. sličnim slučajevima, ali ne svi pa kralj dobiva žalbe na predmete koji nisu dobili sudsku zaštitu Općeg prava. Edward 1327. godine osniva Sud Lorda kancelara (Court of Chancery). Kancelar slučajeve sudi po načelu pravičnosti i savjesti bez porote i pravde. Kralj ne može ispravljati pravo, ali svojom milošću može ispraviti nepravdu.

1. **Engleska – sudski postupak.**

Težište Common lawa je na postupovnom pravu. Porota sudi o činjenicama, a suci o pravu. U predpostupku određuje se koje činjenice treba utvrditi. Do XVI.st postupak je usmen, ali stranke već od XIV. Podnose pismene prijedloge koje činjenice treba utvrditi. Sud utvrđuje činjenice (issue) te poziva porotu da donese sud o njima (verdict). Porota je ustanova common lawa, a različita je u građanskim i kaznenim postupcima. Za vrijeme kralja Henrika II., u XII.st. svaki slobodan čovjek ima pravno na suđenje pred porotom (jury). Dvije su vrste porote: mala (petty) i velika (grand assize). Prva sudjeluje u sporovima o smetanjima posjeda, a druga o jačem pravnom naslovu na zemlji. Porota je bila zamjena za sudski dvoboj. Kancelar poziva šerifa da pozove 12 čestitih ljudi koji će pred kraljevim sudom, kada dođe, dati iskaz o činjenicama. Ako je svih 12 porotnika suglasno, sud donosi rješenje, a ako su proturječni pozivaju se novi sve dok se ne postigne suglasnost. Izjašnjavaju se s „da“ ili „ne“. Od XII.st u satniji se bira 12 čestitih ljudi koji zločine i počinitelje prijavljuju sudu. Kasnije šerif imenuje 24 porotnika u grofoviji što je začetak velike porote koja temeljem iskaza tužitelja odlučuje da li će sud pokrenuti postupak. Mala porota pojavljuje se kasnije. Do XVIII. St. optuženi nije mogao biti osuđen ako nije pristao na malu porotu, pa se za to koristi i mučenje. Sudac maloj poroti obrazlaže pravne propise i podnesene dokaze. Mala porota odlučuje o krivnji ili nevinosti optuženoga. Ako je proglašen krivim, sud određuje kaznu. Do 18.st. Common law nije dio studija kao građanski i kanonsko pravo već se kao praksa proučava u 4 pravna udruženja u Londonu čiji su članovi pravnici kraljevskih sudova. Pravni savjetnici koji stranku zastupaju pred višim sudom su barristeri. Pravni savjetnik koji savjetuje stranku, kontaktira barristera i može biti saslušan pred nižim sudom je solicitor, dok je opći pravni savjetnik i zastupnik stranke attorney.